CELEX: 62017TN0101
Language: et
Date: 2017-02-15 00:00:00
Title: Kohtuasi T-101/17: 15. veebruaril 2017 esitatud hagi – Apple Distribution International versus komisjon

18.4.2017   
            
            
               ET
            
            
               Euroopa Liidu Teataja
            
            
               C 121/39
            
         15. veebruaril 2017 esitatud hagi – Apple Distribution International versus komisjon
   (Kohtuasi T-101/17)
   (2017/C 121/58)
   Kohtumenetluse keel: inglise
   
      Pooled
   
   
      Hageja: Apple Distribution International (Cork, Iirimaa) (esindajad: advokaadid S. Schwiddessen, H. Lutz, N. Niejahr ja A. Patsa)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 1. septembri 2016. aasta otsus (EL) 2016/2042;
            
         
               —
            
            
               jätta Euroopa Komisjoni kohtukulud tema enda kanda ja mõista temalt välja hageja kohtukulud.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väite kohaselt on rikutud audiovisuaalmeedia teenuste direktiivi.
               
                           —
                        
                        
                           Esiteks rikkus Euroopa Komisjon audiovisuaalmeedia teenuste direktiivi artikli 2 lõikeid 1 ja 2 ning artiklit 3, asudes seisukohale, et päritolumaa põhimõtet filmimaksu suhtes ei kohaldata. Teiseks rikkus Euroopa Komisjon audiovisuaalmeedia teenuste direktiivi artikli 13 lõiget 1, asudes seisukohale, et see artikkel lubab liikmesriikidel panna tellitavate videoteenuste osutajatele, kes on asutatud teistes liikmesriikides, kohustuse panustada rahaliselt Euroopa päritolu teoste edendamisse.
                        
                     
         
               2.
            
            
               Teine väite kohaselt on rikutud ELTL artiklit 110.
               
                           —
                        
                        
                           Euroopa Komisjon rikkus ELTL artiklit 110 asudes seisukohale, et filmimaksu kohaldamine tellitavate videoteenuste osutajatele, kes on asutatud teistes liikmesriikides, ei ole diskrimineeriv.
                        
                     
         
               3.
            
            
               Kolmanda väite kohaselt on rikutud ELTL artiklit 56.
               
                           —
                        
                        
                           Euroopa Komisjon ei analüüsinud, kas filmimaksu kohaldamine tellitavate videoteenuste osutajatele, kes on asutatud teistes liikmesriikides, rikub ELTL artiklit 56.
                        
                     
         
               4.
            
            
               Neljanda väite kohaselt on rikutud direktiivi 98/34/EÜ.
               
                           —
                        
                        
                           Euroopa Komisjon ei analüüsinud, kas filmimaksu kohaldamine teistes liikmesriikides asutatud tellitavate videoteenuste osutajatele eeldab direktiivi 98/34/EÜ kohast teavitamist.